લંડન: ભારતના મોસ્ટ વોન્ટેડ આતંકવાદી દાઉદ ઈબ્રાહિમને બ્રિટિશ સરકારે આર્થિક પ્રતિબંધિતોની યાદીમાં સામેલ કર્યો છે. યુનાઈટેડ કિંગડમ તરફથી બહાર પડાયેલા અપડેટ્સ ફ્રીઝ લિસ્ટમાં દાઉદના પાકિસ્તાન સ્થિત 3 સ્થળો અને 21 ઉપનામોનો પણ ઉલ્લેખ કરાયો છે. બ્રિટનના નાણાં મંત્રાલય તરફથી સોમવારે જાહેર કરેલા ‘ફાઈનાન્શિયલ સેક્શન્સ ટાર્ગેટ્સ ઈન ધ યુકે’ નામના લિસ્ટમાં માફિયા ડોન દાઉદ ઈબ્રાહિમના પાકિસ્તાન સ્થિત 3 સરનામાંનો ઉલ્લેખ કર્યો છે. બ્રિટનના લિસ્ટ મુજબ ‘કાસકર દાઉદ ઈબ્રાહિમ’ના પાકિસ્તાનમાં ત્રણ સરનામાં- હાઉસ નંબ 37, ગલી નંબર 30, ડિફેન્સ હાઉસિંગ અથોરિટી, કરાચી, પાકિસ્તાન અને નૂરાબાદ, કરાચી, પાકિસ્તાન તેમજ વાઈટ હાઉસ, સાઉદી મસ્જિદ પાસે, ક્લિફટર, કરાચી સામેલ છે.